**Grundejerforeningen Bornholm**

Kortfattet referat af den ordinære generalforsamling afholdt den 20. juni 2021 på Birkemosegård, Oddenvej 165, 4583 Sj. Odde

1. **Valg af dirigent**

**Frank Bogaerdt** blev valgt og konstaterede, at indkaldelsen til generalforsamlingen var sket til tiden, og at formalia i øvrigt var overholdt, hvorfor generalforsamlingens lovlighed var i orden. Den udsendte dagsorden blev herefter fulgt.

1. **Formandens beretning**

**Peter Silbye** oplæste formandens skriftlige beretning, der vedhæftes nærværende referat.

Spørgsmål **og bemærkninger til beretningen:**

*Digesagen*

Nogle medlemmer mener, at vi har tilladelse til at det er et dige, og hvorfor vi ikke bare følger denne

Hvad er sanktionerne, hvis vi bare gør det, vi plejer – altså fylder op

 Svar: Det er ikke kystdirektoratet, der bestemmer mere – det er kommunen, og bestyrelsen er blevet truet med personligt at blive gjort ansvarlig.

Medlem: Det er grotesk, at en ny myndighed – altså kommunen kan overrule tidligere myndigheder

Medlem: Besynderligt, at regelsættet skifter ved ændret myndighed

Svar: Bestyrelsen er enig, men det er fakta. Kommunen siger, at det ikke er et dige, men resterne fra den tidligere udgravning. Derfor har bestyrelsen standset yderligere vedligeholdelse. Kommunen mener, at flere love er overtrådt, og som nævnt vil vi risikere bøde eller det, der er værre..

Medlem mener at vi har en skriftlig bekræftelse om, at det er et dige, og at vi har en god sag, hvis vi sætter en advokat på

Medlem: Hvorfor sker bruddet på diget lige ved bådophalerpladsen

Svar: det vides ikke med sikkerhed, men Niras kalder det modstrøm

*Veje*

Er udbedringen efter Fibernet nedgravningerne færdig?

Svar: Nej ikke helt

*Hjertestarter*

Placering Nykervej 5

Der var ganske få yderligere spørgsmål og kommentarer

Herefter blev beretningen enstemmigt godkendt*:*

1. **Forelæggelse og godkendelse af det reviderede regnskab.**

Kassereren Bjarne var ikke til stede, men på hans vegne forelagde Ejvind regnskabet med få uddybende bemærkninger.

Der var ganske få spørgsmål, som alle blev afklaret

Regnskabet blev herefter enstemmigt vedtaget

1. **Indkomne forslag**

Inden de 2 indkomne forslag fra bestyrelsen om ikke at gøre mere ved diget eller at fortsætte arbejdet

***Gennemgår Steen Ø. Dahl,Tejnvej 1, et af ham udarbejdet fyldigt notat, benævnt***

***Spørgsmål i forbindelse med Grundejerforeningens generalforsamling 20. juni 2021 og faktabaserede svar baseret på offentligt tilgængelige data*.** Notatet er udsendt i forbindelse med indkaldelsen til generalforsamlingen

Steen gennemgår det meget fyldige 12 siders notat inklusive illustrerende plancher på projektor.

Efter gennemgangen, som får stor applaus fra forsamlingen svarer Steen på uddybende spørgsmål

Et medlem forklarer hvorfor det er en vold og ikke et dige – volden er opstået efter udgravning af grus og sten i området

På grund af bådophalets uheldige indvirkning på ødelæggelsen af diget omkring ophalet bliver der spurgt, om man ikke bare kan flytte bådophalet.

Det er ikke realistisk

Herefter bliver bestyrelsens 2 forslag forelagt og debatteret

Peter Silbye fremlægger forslaget om ikke at gøre yderligere forsøg på kystsikring eller reparation af de ca. 75 meter ødelagte dige/strandvold øst for bådophalet.

Steen Halvorsen fremlægger forslaget til bevarelse af diget med uddybende kommentarer

Til de 2 forslag er der adskillige kommnentarer, bla.a om det er rigtigt forstået, at man ved gennemførelsen af forslaget igen kan gå den ubrudte aftentur langs diget.

Det kan man ikke, da det vil være noget lavere og udelukkende bestå af ral og sten.

Et medlem vil igen vide, om man har haft en juridisk vurdering af sagen

Og kan kommunen virkelig ændre retsgrundlaget

Et medlem forklarer, at ændringen i det offentlige fra direktorater, amter til kommuner har ændret hele proceduren, så det nu i sidste instans er kommunen, der skal være enige (altså bestemme), hvis man anmoder om dispensation

Det store problem er, ar vores område ligger i et Natura 2000 område, som det er umådelig svært at få lov til at foretage sig noget i.

I forslaget om bevarelse ligger der et delforslag om, at vi ved hjælp af Niras måske kan få lov til at flytte grænsen for Natura 2000, således at digebruddet kommer til at ligge uden for Natura 2000.

En sådan undersøgelse vil koste 10.000 kr

Et medlem (Carsten, Olskervej 6) foreslår, at forslag 2 ( om bevarelse) ændres, således at generalforsamlingen i første omgang alene skal beslutte, om der skal anvendes de 10.000 kr nu for at undersøge om de sjældne planter på diget er eroderet bort, og vi derfor kan få Miljøstyrelsen til at acceptere, at diget tages ud af Natura 2000 området

Hvis det så efterfølgende viser sig, at grænsen for Natura 2000 kan flyttes, skal der indkaldes til en ekstraordinær generalforsamling med henblik på, om foreningen skal anvende de yderligere 75.000 kr til Niras for måske at kunne komme videre med en ansøgning til kommunen omkring vedligeholdelse med tilførsel af ral og håndsten udefra

Dette betragtes som et ændringsforslag til forslaget om bevarelse af diget.

De 2 forslag går herefter til skriftlig afstemning

Inclusive fuldmagter var der 47 stemmeberettigede

For forslaget om ikke at gøre yderligere stemte 23

For det ændrede forslag om bevarelse af diget stemte 24

Dette forslag blev derfor vedtaget

**Forslag 3**

*Ulla og Peter havde inden generalforsamlingen stillet forslag om at fjerne asfalten på vejene og erstatte med grus, da det på langt sigt er billigere og nemmere at vedligeholde grusvejen*

Efter debat om forslaget, blandt andet med fremlæggelse af oplysninger om, hvad forskellige scenarier vil koste – og andre fordele og ulemper ved grusvej eller asfaltvej, blev forslaget trukket tilbage

1. **Fastlæggelse af indskud (pt kr. 500)- og kontingent (pt kr1000) for det kommende regnskabsår**

Bestyrelsen foreslår uændret indskud og et kontingent på kr. 1000, hvis forslaget om ikke at gøre yderligere ved diget bliver vedtaget, eller et kontingent på kr. 1900, såfremt forslaget om bevarelse af diget bliver vedtaget

Ejvind forelagde på Bjarnes vegne de udsendte budgetforslag

Med vedtagelsen af det ændrede forslag til bevarelse af diget, hvor der i første omgang alene skal anvendes kr 10.000 til Niras, foreslog bestyrelsen at disse 10.000 kan afholdes af den nuværende formue.

Hvis en ekstraordinær generalforsamling beslutter, at der yderligere skal anvendes kr 75.000 til Niras, vil det kræve en yderligere kontingentopkrævning på kr 900 som engangsydelse

Budgettet med indskud på kr 500 og kontingent på kr. 1000 blev enstemmigt vedtaget

1. **Valg af medlemmer til bestyrelsen, diverse udvalg samt suppleanter.**

Det nuværende medlem af bestyrelsen, der er på valg, nemlig**, Peter Silbye** var villig til genvalg og blev valgt.

De nuværende medlemmer, der er på valg nemlig **Ejvind Pedersen og Jørgen Larsen** er ikke villige til genvalg

I stedet blev valgt **Per Riise og Søren Larsen**

Bestyrelsen består herefter af

Peter Silbye, formand

Steen Halvorsen, næstformand

Per Riise,

Bjarne Løfstedt, kasserer

Erik Jørgensen

Claus Dinesen

Søren Larsen

Den nuværende suppleant **Gunvor Jensen e**r villig til genvalg og blev valgt

Den nuværende suppleant **Lone Vuholm** ønsker ikke genvalg

I stedet for blev **Frank Johannsen** valgt

I broudvalget bliver alle genvalgt

Broudvalget består herefter af:

Erik Jørgensen, formand

Claus Dinesen

Jørgen Larsen

Steen Dahl

Bo Rosenlind

Niels Willer

Carsten Haugaard

Søren Larsen

Per Lundahl Thomsen

I bådeudvalget bliver alle genvalgt .

Udvalget består af:

Steen Halvorsen, formand

John Holdt

Claus Dinesen

Lone Vuholm

I udvalget til vedligeholdelse af veje og stier ønsker **Claudia Finsen** ikke genvalg og bliver erstattet af **Frank Johannsen**

Udvalget består herefter af:

Claus Dinesen, formand

Frank Johannsen

Per Lundahl Thomsen

I udvalget til vedligeholdelse af fællesareal og strandområdet ønsker **Jørgen Larsen** ikke genvalg

Udvalget består af:

Formand (vælges af bestyrelsen)

Lone Vuholm

Gunvor Rokkjær Jensen

John Holdt

I webudvalget bliver **Steen Halvorsen** genvalgt

Steen er formand og eneste medlem

1. **Valg af revisor og revisorsuppleanter**

**Peter Sorgenfrei** bliver genvalgt til revisor

**Jes Knudsen** bliver genvalgt til revisorsuppleant

**Ulla Beier** bliver genvalgt til revisorsuppleant

1. **Eventuelt**

Der var forslag om at lave sommerfest igen, ligesom i 2019

Forslag om at næste års generalforsamling afholdes i Forsamlingshuset, især fordi akustikken på Birkemosegård er elendig

Kan man flytte bådophalet

**Dirigenten** takkede bestyrelsen for godt arbejde ogerklærede herefter generalforsamlingen for afsluttet og takkede for god ro og orden.

**Formanden, Peter**, sagde afslutningsvis tak for den store aktive indsats og rettede en stor tak til Frank Bogaerdt for en god og myndig ledelse af generalforsamlingen.

Til sidst rettede **Peter** en kæmpe tak med vin til **John Holdt** for hans altid store indsats – **John** fik en langvarig applaus fra forsamlingen

Der var også tak og vingaver til de afgåede medlemmer **Ejvind Pedersen, Jørgen Larsen og Lone Vuho**lm

Dirigent Frank Bogaerdt

Bestyrelsen

Peter Silbye Jørgen Larsen Steen Halvorsen

Bjarne Løfstedt Erik Jørgensen Claus Dinesen Ejvind Pedersen (referent)